ગદ્દર ફેઇમ નિર્દેશક અનિલ શર્મા તેના પુત્ર ઉત્કર્ષને બોલીવૂડમાં 'જિનીયસ' નામની ફિલ્મથી લાવી રહ્યા છે. આ શુક્રવારથી જ જિનીયસ રિલીઝ થઇ રહી છે. જો કે અક્ષય કુમારની ગોલ્ડ, જોનની સત્યમ્ેવ જયતે તથા સોનાક્ષી સિન્હા અને ડાયેના પેન્ટીની હેપ્પી ફીર ભાગ જાયેગી જેવી મોટી ફિલ્મો સામે આ નવા કલાકારની ફિલ્મ કેવું જોર બતાવશે તે વિશે ચર્ચાઓ થઇ રહી છે. ગોલ્ડ અને સત્યમેવ જયતે રિલીઝ થઇ ચુકી છે. હેપ્પી ફીર ભાગ જાયેગી જિનીયસની સાથે જ આવી રહી છે. હેપ્પી ફિર ભાગ જાયેગી કોમેડી ફિલ્મ છે. તેની સાથે જિનીયસની ખાસ ટક્કર થશે. અનિલના દિકરા ઉત્કર્ષની ફિલ્મમાં રોમાન્સ, એકશન એવો બધો જ મસાલો છે. ઉત્કર્ષએ ગદ્દરમાં સની દેઓલ અને અમિષા પટેલના દિકરાની ભુમિકા ભજવી હતી. ૩૧મીએ યમલા પગલા દિવાના-ફીર સે પણ આવી રહી છે.